62024CJ0552_INF
Απόφαση του Δικαστηρίου (ένατο τμήμα) της 18ης Δεκεμβρίου 2025 –Confédération nationale du Crédit mutuel κ.λπ. κατά EKT
(Υπόθεση C-552/24 P)
«Αίτηση αναιρέσεως – Οικονομική και νομισματική πολιτική – Προληπτική εποπτεία των πιστωτικών ιδρυμάτων – Ενιαίος εποπτικός μηχανισμός – Κανονισμός (ΕΕ) 1024/2013 – Ειδικά καθήκοντα εποπτείας που έχουν ανατεθεί στην Ευρωπαϊκή Κεντρική Τράπεζα (ΕΚΤ) – Άρθρο 4 – Καθορισμός των απαιτήσεων προληπτικής εποπτείας – Άρθρο 16 – Κίνδυνος που συνδέεται με αμετάκλητες δεσμεύσεις πληρωμής (ΑΔΠ) οι οποίες έχουν αναληφθεί υπέρ των συστημάτων εγγύησης των καταθέσεων και των ταμείων εξυγίανσης – Πλήρης αφαίρεση από το κεφάλαιο κοινών μετοχών της κατηγορίας 1 των ποσών που καταβάλλονται ως εγγύηση για ΑΔΠ – Διακριτική ευχέρεια της ΕΚΤ – Δικαστικός έλεγχος»
1.
Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεώς τους – Έλεγχος από το Δικαστήριο του νομικού χαρακτηρισμού των πραγματικών περιστατικών της διαφοράς – Επιτρέπεται
(Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 50, 51)
2.
Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Επιχείρημα το οποίο αποτελεί περαιτέρω ανάπτυξη λόγου που είχε προβληθεί πρωτοδίκως και το οποίο δεν μεταβάλλει το αντικείμενο της διαφοράς – Παραδεκτό
(Κανονισμός Διαδικασίας του Δικαστηρίου, άρθρο 170 § 1)
(βλ. σκέψη 52)
3.
Δίκαιο της Ευρωπαϊκής Ένωσης – Ερμηνεία – Μέθοδοι – Γραμματική, συστηματική και τελολογική ερμηνεία
(βλ. σκέψη 73)
4.
Οικονομική και νομισματική πολιτική – Οικονομική πολιτική – Εποπτεία του χρηματοπιστωτικού τομέα της Ένωσης – Ενιαίος εποπτικός μηχανισμός – Προληπτική εποπτεία των πιστωτικών ιδρυμάτων – Ευρεία διακριτική ευχέρεια της Ευρωπαϊκής Κεντρικής Τράπεζας (ΕΚΤ) – Προϋπόθεση – Εποπτικό καθήκον που συνεπάγεται σημαντική ευθύνη της για τη διασφάλιση της χρηματοοικονομικής σταθερότητας – Χρήση των εποπτικών εξουσιών της κατά τον πλέον αποτελεσματικό και αναλογικό τρόπο – Δικαστικός έλεγχος – Όρια
(Κανονισμός 1024/2013 του Συμβουλίου, αιτιολογική σκέψη 55)
(βλ. σκέψεις 78, 120-124)
5.
Αναίρεση – Λόγοι – Ανεπαρκής αιτιολογία – Έμμεση αιτιολογία εκ μέρους του Γενικού Δικαστηρίου – Επιτρέπεται – Προϋποθέσεις
(Οργανισμός του Δικαστηρίου, άρθρα 36 και 53)
(βλ. σκέψεις 143, 144)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Η Confédération nationale du Crédit mutuel και οι λοιποί αναιρεσείοντες των οποίων τα ονόματα παρατίθενται στο παράρτημα της αποφάσεως φέρουν, πέραν των δικαστικών εξόδων τους, και τα έξοδα στα οποία υποβλήθηκε η Ευρωπαϊκή Κεντρική Τράπεζα.